                                              dom
afsagt den 7. maj 2015 af vestre landsrets 10. afdeling (dommerne linda hangaard, lars e.
andersen og mogens heinsen) i ankesag
v.l. b–0780–14
ejendomsselskabet af 1. maj 2002 a/s
(advokat mikkel fisker, esbjerg)
mod
østre gjesingvej 26 i/s
(advokat arne paabøl andersen, esbjerg)
retten i esbjerg har den 24. marts 2014 afsagt dom i 1. instans (rettens nr. bs 10-1272/2012).
påstande
for landsretten har appellanten, ejendomsselskabet af 1. maj 2002 a/s ( i det følgende lejer),
efter betaling af de nedenfor anførte beløb påstået frifindelse.
indstævnte, østre gjesingvej 26 i/s (i det følgende udlejer), har påstået byrettens dom
stadfæstet med bemærkning om den skete betaling.
efter byrettens dom har lejer for retablering betalt 556.790 kr., renter heraf og 50.729,44 kr. af
de pålagte sagsomkostninger.
forklaringer
frede christensen og bjarne pedersen har afgivet supplerende forklaring for landsretten.
frede christensen har supplerende forklaret, at han ikke har accepteret at betale leje efter
lejeforholdets ophør. det var slet ikke på tale. der var brugt 8 mio. kr. på etablering af toi-
letter og ventilation mv., og han syntes, at det var tåbeligt at smide dette ud. den 31. juli 2012
                                               - 2 -
var de begyndt at brække ned. han deltog ikke i forhandlingerne mellem poul dall og udlejer.
jensens bøfhus startede i lejemålet midt i 2013. det blev offentliggjort i foråret 2013. han er
ikke sikker på, at han så brevet af 31. juli 2013 fra bjarne pedersen til advokat mikkel fisker.
bjarne pedersen har supplerende forklaret, at lejemålet ligger i en ejendom, som er opført til
brug for en butik, og at området er et rent butiksområde. retableringen omfattede bl.a.
køkkenfaciliteter, toiletter, ventilation og området omkring bygningen. han fastholdt under
hele forløbet, at der skulle ske retablering. han var endvidere ikke indstillet på at nedsætte
lejen, og det gjorde, at poul dall meddelte, at han ikke var interesseret. rambøll anslog selv,
at retableringen ville tage 9 uger. jensens bøfhus henvendte sig sidst på året 2012, hvor de
stort set var færdige med retableringen. lejeaftalen med jensens bøfhus blev indgået i foråret
2013.
procedure
lejer har for landsretten gjort gældende, at der ikke mellem parterne er aftalt, at lejer skal
betale husleje i de måneder, hvor der skulle ske istandsættelse. lejer har endvidere ikke
handlet culpøst. der foreligger ikke et kontraktansvar, og udlejer har ikke lidt noget tab.
udlejer har gjort gældende, at lejer har handlet culpøst, at der foreligger kontraktansvar, og at
det efter praksis er uden betydning, om udlejer har lidt et tab.
landsrettens begrundelse og resultat
det følger ikke af lejeaftalen fra 16. juni 1990, og parterne har heller ikke senere indgået
aftale om, at lejer skal betale husleje i de måneder, hvor der skete retablering. det bemærkes,
at der hermed ikke er taget stilling til, om en bestemmelse herom kunne indsættes i
lejeaftalen.
efter bjarne pedersens forklaring henvendte den efterfølgende lejer, jensens bøfhus, sig først
sidst på året 2012, hvor de stort set var færdige med retableringen, og lejeaftalen blev først
indgået i foråret 2013. udlejer har derfor ikke haft et tab i forbindelse med, at retableringen
først skete efter lejeforholdets ophør. udlejer kan derfor heller ikke gøre noget er-
                                              - 3 -
statningsansvar gældende mod lejer. den omstændighed, at lejer i forbindelse med retable-
ringen klart har handlet i strid med lejekontrakten, kan ikke føre til et andet resultat.
landsretten tager derfor lejers påstand om frifindelse til følge.
efter sagens udfald for byretten skal lejer betale delvise sagsomkostninger til udlejer, her-
under retsafgift af det vundne beløb på 13.680 kr. og udgifter til vidneførsel på 1.900 kr. efter
sagens udfald for landsretten skal udlejer betale sagsomkostninger til lejer, herunder retsafgift
på 10.980 kr. samlet finder landsretten, at lejer skal betale sagsomkostninger til udlejer med
39.600 kr. beløbet omfatter 35.000 kr. til en del af udgifterne til advokatbistand eksklusive
moms, og det resterende beløb udgør summen af ovennævnte poster. lejer har betalt
50.729,44 kr. i sagsomkostninger, og udlejer skal således tilbagebetale 11.129,44 kr.
                                  t h i k e n d e s f o r r e t:
appellanten, ejendomsselskabet af 1. maj 2002 a/s, frifindes.
indstævnte, østre gjesingvej 26 i/s, skal tilbagebetale 11.129,44 kr. til ejendomsselskabet af
1. maj 2002 a/s.
beløbet skal betales inden 14 dage.
